**சுதா ராய்** (sudha Roy) (1914-1987) ஓர் இந்தியப் பொதுவுடைமைத் தொழிற்சங்கவாதியும் அரசியல்வாதியுமாவார். வங்காளத் தொழிலாளர் கட்சியான இந்தியாவின் போல்சுவிக்குக் கட்சியின் முக்கிய தலைவராக இருந்த இவர் பின்னர் இந்தியப் பொதுவுடைமைக் கட்சியில் சேர்ந்தார்.  வங்காள இடதுசாரிகளின் மிக முக்கியமான பெண் தலைவர்களில் ஒருவராக கருதப்படுகிறார்.

இளமைப் பருவம்
-------------

1914 ஆம் ஆண்டு பரித்பூரில் ஒரு கயசுதா நில உரிமையாளர் குடும்பத்தில் பிறந்தார்.  மாணவப் பருவத்தில் தனது சகோதரர் சிசிர் ராய் என்பவரால் அறிமுகப்படுத்தப்பட்டு 1930-ஆம் ஆண்டு தொழிலாளர் இயக்கத்தில் சுதா ராய் சேர்ந்தார். 1933 ஆம் ஆண்டில் வங்காளத் தொழிலாளர் கட்சி நிறுவப்பட்டபோது, ​​தனது சகோதரருடன் சேர்ந்து, கட்சியின் முக்கிய தலைவரானார்.

தொழிலாளர் அமைப்பாளர்
--------------------

1932 மற்றும் 1958- ஆம் ஆண்டுகளுக்கிடையில் இவர் தெற்கு கொல்கத்தாவில் கமலா பெண்கள் பள்ளியில் கணித ஆசிரியராகப் பணியாற்றினார். அந்த நேரத்தில் சுதா நன்கு அறியப்பட்ட ஒரு தொழிலாளர் தலைவராக இருந்தார். கப்பல்துறை தொழிலாளர்களால் மரியாதைக்குரிய சகோதரி என்ற பொருள் தரும் பகின்ஜி" என்று அழைக்கப்பட்டார். தொழிற்சங்கப் பணிகளுக்காக தினமும் பிற்பகலில் கிடர்பூர் கப்பல்துறைக்கு சுதா வந்து செல்வார்.

பெண்கள் இயக்கம்
---------------

அகில இந்திய மகளிர் மாநாட்டில் தீவிரமாக இருந்த ராய் 1943-ஆம் ஆண்டு பெண்கள் இயக்கத்தில் சேர்ந்தார். ராய் 1954 மற்றும் 1982-ஆம் ஆண்டுகளுக்கிடையில் இந்திய பெண்கள் தேசிய கூட்டமைப்பின் துணைத் தலைவராக பணியாற்றினார்.

அரசியல் வாழ்க்கை
----------------

1951 ஆம் ஆண்டு இந்திய நாடாளுமன்றத்துக்கு நடந்த பொதுத் தேர்தலில் (1951-1952) வங்காள தொழிலாளர் கட்சியின் ஒரே வேட்பாளராக சுதா ராய் போட்டியிட்டார். பராக்பூரில் மக்களவைத் தொகுதியில் போட்டியிட்ட இவர் 25,792 வாக்குகளைப் பெற்றார். இது தொகுதியின் மொத்த வாக்குகளில் 16.2% வாக்குகளாகும். 1954 ஆம் ஆண்டு ராய் சிறையில் அடைக்கப்பட்டார்.
1957 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் கோட்டை சட்டமன்றத் தொகுதியில் போட்டியிட்டார். 9.75% வாக்குகளைப் பெற்று நான்காவது இடத்தைப் பிடித்தார்.

ஐக்கிய தொழிற்சங்க காங்கிரசில்
-----------------------------

1958 ஆம் ஆண்டில் சுதா ராயின் தொழிற்சங்கமான டாக் மசுதூர் சங்கம் பிளவுக்கு ஆளானது. பிசுவநாத் துபேக்கு எதிராக சிசிர் ராய், சுதா ராய், புத்நாத்தே ஆகியோர் களமிறங்கினர். ராயின் குழு பெரும்பான்மை பிரிவை உருவாக்கியிருந்தாலும், பிளவுபட்ட தொழிற்சங்கத்தை கணிசமாக பலவீனப்படுத்தியது. சிசிர் ராய் 1960-ஆன்டு இறந்தார். சுதா ராய் அவருக்குப் பிறகு ஐக்கிய தொழிற்சங்க காங்கிரசின் பொதுச் செயலாளராக பதவி வகித்தார்.

இந்திய பொதுவுடமைக் கட்சியில்
----------------------------

1965 ஆம் ஆண்டு நடைபெற்ற பிபிஐ கட்சி மாநாட்டில் சுதா ராய் பிபிஐ மற்றும் சிபிஐ ஆகிய கட்சிகளை இணைக்க அழைப்பு விடுத்தார்.
மாநாடு இணைப்பை நிராகரித்தது. சுதா ராயும் அவரது ஆதரவாளர்களும் பிபிஐ-யை விட்டு இந்திய பொதுவுடைமைக் கட்சியில் சேர்ந்தனர். இந்திய பொதுவுடைமைக் கட்சிக்கு மாறிய பிறகு, சுதா அகில இந்திய தொழிற்சங்க காங்கிரசில் சேர்ந்தார்.

1969 மற்றும் 1973-ஆம் ஆண்டுகளுக்கிடையில் மாநில சமூக நல வாரியத்திற்கு சுதா ராய் தலைமை தாங்கினார்.
மகிலா சமசுகிருத சம்மேளனம் எனப்படும் பெண்கள் கலாச்சார மாநாட்டை நிறுவினார்.

சுதா ராய் 1987-ஆம் ஆண்டு இறந்தார்.

குறிப்புகள்
-----------


1. 1 2  Maṇikuntalā Sena (1 April 2001). *In search of freedom: an unfinished journey*. Stree. பக். 57. பன்னாட்டுத் தரப்புத்தக எண்:978-81-85604-25-1. .
2. ↑  Sampa Guha (1996). *Political Participation of Women in a Changing Society*. Inter-India Publications. பக். 105. பன்னாட்டுத் தரப்புத்தக எண்:978-81-210-0344-5. .
3. 1 2 3 4 5 6 7 8  Sunil Kumar Sen (1985). *The working women and popular movements in Bengal: from the Gandhi era to the present day*. K.P. Bagchi. பக். 96. .
4. 1 2  Samita Sen (6 May 1999). *Women and Labour in Late Colonial India: The Bengal Jute Industry*. Cambridge University Press. பக். 229–230. பன்னாட்டுத் தரப்புத்தக எண்:978-0-521-45363-9. .
5. 1 2 3  S. N. Sadasivan (1977). *Party and democracy in India*. Tata McGraw-Hill. பக். 90–92. .
6. ↑  Amitabha Mukherjee (1 January 1996). *Women in Indian Life and Society*. Punthi Pustak and Institute of Historical Studies. பக். 240. பன்னாட்டுத் தரப்புத்தக எண்:978-81-85094-97-7. .
7. ↑   *Socialist Perspective*. **17**. Council for Political Studies.. 1989. பக். 276. .
8. 1 2 3  Leela Gulati; Jasodhara Bagchi (7 April 2005). *A Space of Her Own: Personal Narratives of Twelve Women*. SAGE Publications. பக். 232. பன்னாட்டுத் தரப்புத்தக எண்:978-81-321-0341-7. .
9. 1 2   *Labour File: A Bimonthly Journal of Labour and Economic Affairs*. **5**. Information and Feature Trust. 2007. பக். 116. .
10. ↑   *Link: Indian Newsmagazine*. **16**. 1974. பக். 34. .
11. ↑  National Federation of Indian Women. Congress (1981). *Tenth Congress, National Federation of Indian Women, Trivandrum, December 27–30, 1980*. The Federation. பக். 102. .
12. 1 2  Election Commission of India. *STATISTICAL REPORT ON GENERAL ELECTIONS, 1951 TO THE FIRST LOK SABHA VOLUME I (NATIONAL AND STATE ABSTRACTS & DETAILED RESULTS)*
13. 1 2  Election Commission of India. *STATISTICAL REPORT ON GENERAL ELECTION, 1957 TO THE LEGISLATIVE ASSEMBLY OF WEST BENGAL பரணிடப்பட்டது 2016-03-05 at the வந்தவழி இயந்திரம்*
14. 1 2  Michael v. d Bogaert (1970). *Trade Unionism in Indian Ports: A Case Study at Calcutta and Bombay*. Shri Ram Centre for Industrial Relations. பக். 26. .
15. ↑  Harold A. Crouch (1966). *Trade Unions and Politics in India*. Manaktalas. பக். 233. .
16. ↑  United Trades Union Congress (1964). *Report*. UTUC.. பக். 7. .
17. ↑   *The Times of India Directory and Year Book Including Who's who*. Bennett, Coleman & Company. 1967. பக். 528. .
18. ↑   *The Call*. **16**. S. Bhattacharya.. 1964. பக். 87. .
19. ↑  Paul Francis Magnelia (1967). *The International Union of Students*. Peninsula Lithograph Company. பக். 185. .
20. ↑   *National Council of Women in India Bulletin*. National Council of Women in India.. 1971. பக். 45. .
21. ↑   *Trade Union Record*. **45**. All-India Trade Union Congress. 1987. பக். 116. .